laion/Wikipedia-Exotic huggingface dataset:
זולגות הדמעות מעצמן

זולגות הדמעות מעצמן הוא סרט קולנוע ישראלי, משנת 1996, בבימויו של איתן גרין ובכיכובם של אבי גרייניק ואריה מוסקונה. הסרט מספר על יעקב (אריה מוסקונה) ויצחק (אבי גרייניק) צ'רניאק. אב ובן הגרים במושב בשרון ומנהלים חברה קטנה לקייטרינג ושירה בציבור ביחד עם ענת (מיטל טרבלסי) ששרה את השירים. במהלך חתונה בהם עבדו, יעקב מקבל התקף לב, בוני (יעל נביא), שוטרת במקצועה מתנדבת באמצע חתונתה לפנות אותו לבית החולים. אם המשפחה שפרה (יעל שטרן) העובדת כגננת במושב, מביאה את ילדי הגן לביקור אצל יעקב החולה מה שמביא למחאה מצד אחת האמהות. ומביא לרעיון של סגירת הגן עקב מיעוט ילדים. במקביל, יצחק מנסה לעבור טסט, אך בכל פעם שניגש, הוא מתחיל לבכות מבלי לשים לב, אף על פי שהוא נהג מצוין. בעקבות מצבו הבריאותי של יעקב, הוא איננו יכול לנהוג והוא נותן ליצחק לנהוג בוואן של העסק למרות שאין לו רישיון. הדבר מוביל לכמעט דריסה של נער (יהודה לוי) ובמהלך אחת הנהיגות יעקב מביים התקף לב כדי להוכיח ליצחק שהוא יכול לא לבכות בנהיגה גם במצבי לחץ. יצחק מצליח לא לבכות, אך הוא מתעצבן לאחר שהוא גילה שההתקף היה בדוי. לאחר טסט נוסף שהיה מוצלח, והוא לא בכה בו, הוא פונה אל הבוחן. בתגובה הבוחן מתעצבן, וטען שפניה אליו בזמן הטסט אסורה ושהוא נהג בביטחון יתר. לאחר הטסט פונה אליו בחור (עמי סמולרצ'יק), שביקש שתמורת תשלום, הוא ידאג שאותו בוחן יעביר אותו. למחרת הוא מקבל טלפון שאכן הוא עבר את הטסט. כדי לעזור לעסק מצטרף אליהם תומר. בן המושב אשר השתחרר משירות קבע. במהלך אחד האירועים שהפיקו בפאב, הקהל הפריע לשירה של ענת, ולאחר שיצחק מתעצבן מתחילה להתפתח קטטה בין הבליינים ליצחק, יעקב ותומר. תומר בעקבות ניסיון שיש לו באמנויות לחימה, מצליח להתגבר על הבליינים. לאחר שהסתבר ליצחק שהבחור שפנה אליו רימה אותו, הוא מנהל מרדף אחרי הבוחן במהלך טסט אחר שהעביר, עם הוואן של העסק כדי להוכיח לו שהוא יודע לנהוג בסוף המרדף יצחק מתנגש עם הוואן בכוונה ברכב המבחן ומתחיל להתפתח עימות פיזי בין יצחק לבוחן. בסוף המשטרה מגיעה ועוצרת את הבוחן על העבודה שהוא והנוכל ביקשו שוחד תמורת העברת טסטים. ומתגלה שאת הרישיון שלו הוא קיבל במרמה. אחת השוטרות שהגיעו לעצור את הבוחן הייתה בוני, וכאשר הם מגיעים לבית כדי לספר להוריו של יצחק על התרמית הסתבר להם שיעקב אושפז בשנית ובעיותיו בלב הם בגלל מום לב מולד, ולא בגלל הרגלי תזונה גרועים כפי שחשבה שפרה. בוני ביקשה מיצחק שיבוא לראות הופעה של שירה בציבור בבר מצווה של אח שלה, ולראות זמרת שתוכל להחליף את ענת, לאחר שהיא עזבה את העסק לטובת הקלטות בתל אביב. בוני התגרשה מבעלה, זמן קצר לאחר שנישאה, ומתחילה לנהל רומן עם יצחק. יעקב נפטר, ולמרות הנטייה של יצחק לבכות, הוא לא בכה בהלוויה. תומר, שפרה ובוני יורשים את מקומו של יעקב, ואף קונים כלי רכב חדשים ומשדרגים את העסק בדיוק כמו שרצה יעקב, ויצחק נוהג לאחר שהוציא רישיון כחוק. במהלך נסיעה בה יצחק נהג, הוא שומע ברדיו את ענת שרה את בלדה על נערי שגדל (שיר אותו שרה ענת בהופעותיה כמה פעמים במהלך הסרט). יצחק סוטה מהדרך, עוצר בשוליים של כביש החוף ומתחיל לבכות. שם הסרט הוא ציטוט של שורה מפורסמת משירה של מרים ילן-שטקליס, "דני גיבור". "זולגות הדמעות מעצמן", במסד הנתונים הקולנועיים IMDb (באנגלית) "זולגות הדמעות מעצמן", באתר ספר הקולנוע הישראלי "זולגות הדמעות מעצמן", באתר אידיבי "זולגות הדמעות מעצמן", במיזם "אישים" לתיעוד היצירה הישראלית "זולגות הדמעות מעצמן" באתר קרן הקולנוע הישראלי
עונת 1984/1985 בליגת המשנה ההולנדית

עונת 1984/1985 בליגת המשנה ההולנדית הייתה העונה ה-29 של ליגת המשנה ההולנדית, שהיא הליגה ההולנדית השנייה. בסיום עונה זו, פנלו, נימכן והראקלס אלמלו העפילו לליגה הראשונה. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, 14 ששיחקו בעונה הקודמת בליגה, אליהן הצטרפו, היורדות מליגת העל, DS79, הלמונד ספורט ווילם II והמצטרפת מהליגות החובבניות, ואלבייק. ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצות במקומות 1 ו-2 העפילו לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה. הליגה חולקה ל-4 סבבי דירוג, סבב 1 בן 9 מש', סבב 2 בן 8 מש' סבב 3 בן 9 מש' וסבב 4 בן 8 משחקים כ-34 משחקים בסף הכל. בסיום כל סבב המדורגת ראשונה קיבלה כרטיס לפלייאוף הדירוג.
נבחרת ויילס בכדורגל נשים

נבחרת ויילס בכדורגל נשים מייצגת את ויילס בתחרויות כדורגל נשים בינלאומיות, ומנוהלת על ידי התאחדות הכדורגל של ויילס. היא מעולם לא העפילה לגביע העולם או אליפות אירופה. הדירוג הנוכחי של נבחרת ויילס ברשימת הדירוג של פיפ"א, הוא המקום ה-29 בעולם, נכון ל-16 באוגוסט 2024, עלייה של 2 נקודות לעומת ניקוד קודם. דירוג השיא 29 נמדד לראשונה ביוני 2018, והדירוג הכי נמוך 57 נמדד לראשונה במאי 2006. תיקו כולל משחקים שהוכרעו בדו־קרב בעיטות עונשין. תיקו כולל משחקים שהוכרעו בדו־קרב בעיטות עונשין. מדיה וקבצים בנושא נבחרת ויילס בכדורגל נשים בוויקישיתוף דירוג לנבחרות לאומיות נשים באתר פיפ"א החל מיולי 2003 - אז החל דירוג פיפ"א לנבחרות נשים בכלל
ברק אברמוב

ברק ברוך אברמוב (נולד בי"א באלול ה'תשל"ט, 2 בספטמבר 1979). הוא איש עסקים ישראלי, מייסד ויושב ראש הדיקטוריון של קבוצת לאנדורה, בעליה של מועדון הכדורגל בית"ר ירושלים, ולשעבר בעליה של מועדון הכדורגל בני יהודה תל אביב. אברמוב החל לעבוד בגיל 20 בסניף ארקפה הבימה בתל אביב כשוטף כלים, ובתוך כמה שנים הפך למנהל המשמרת בסניף. לאחר מכן נכנס כשותף במסעדת ג'פניקה בשדרות רוטשילד בתל אביב. ב-2006 הקים את קבוצת לאנדורה השקעות בע"מ, אשר מחזיקה בבעלותה מספר רשתות של מסעדות בישראל: רשת הסושי, ג'פניקה, רשת ההמבורגרים סוסו אנד סאנס, רשת הבשרים שיפודי ציפורה, מותג היוגורט Yogo, רשת הממתקים פינקי ועוד. על פי הודעות התקשורת, לאנדורה מתכוננת להנפקה בבורסה בתל אביב לפי שווי של קרוב למיליארד ש"ח. ב-9 ביולי 2018 נעצר בחשד לעבירות מס והלבנת הון. ב-26 באוגוסט 2020 הודיעה פרקליטות מחוז תל אביב על כוונתה להגיש כתב אישום כנגד אברמוב שבו הואשם בקבלת דבר במרמה בנסיבות מחמירות, הלבנת הון וקשירת קשר לביצוע פשע. ב-3 בנובמבר 2021 הוחלט שלא להגיש כתב אישום כנגד אברמוב. ב-2016 רכש את מועדון הכדורגל בני יהודה תל אביב ממשה דמאיו. ב-2022 הודיע על מכירת הקבוצה חזרה לדמאיו, ובמקביל על תהליכי משא ומתן לרכישת בית"ר ירושלים. באוגוסט 2022, רכש את מועדון הכדורגל בית"ר ירושלים ממשה חוגג. אברמוב נולד בגבעתיים, בן לאב נהג מונית ולאם עקרת בית. למד בבית הספר ברנר שבעיר הולדתו. שוחרר מצה"ל לאחר כשנה וחצי עם פרופיל 24, עקב פריצת דיסק. אברמוב מתגורר בצפון תל אביב, רווק ואב לשלושה ילדים. אסי ממן, ‏התדמית, בית"ר והמיליונים: מי אתה אברמוב?, באתר ONE‏, 31 ביולי 2022 רשימת חברות, באתר קבוצת לאנדורה עדי דברת, לפני ההנפקה: ברק אברמוב, בעלי ג'פניקה, רוכש 40% מעולם הממתקים, באתר TheMarker‏, 1 ביוני 2022 אלון חכמון, ‏‏ברק אברמוב נעצר בחשד לעבירות מס והלבנת הון, באתר ספורט1, 13 ביולי 2018 כרמל ליבמן, ‏הפעלת מזנונים במרמה: כתב אישום נגד הבעלים של בני יהודה, באתר ‏מאקו‏, 26 באוגוסט 2020 לא יוגש כתב אישום נגד ברק אברמוב בגין עבירות מרמה והלבנת הון, באתר וואלה, 3 בנובמבר 2021 ארז נעמן, ‏בעל עם ברק: הכירו את האיש שיחליף את דמאיו, באתר ONE‏, 9 באפריל 2016 גידי ליפקין, ‏אברמוב במשא ומתן לקחת את הבעלות על בית"ר, באתר ONE‏, 8 ביולי 2022 גידי ליפקין וגיא בן זיו, ‏תם עידן חוגג: אברמוב רכש את בית"ר ירושלים, באתר ONE‏, 10 באוגוסט 2022 שוקי שדה, "אני פורט צ'ק של מיליון שקל, משלם ריבית 100 אלף - וחי עם המזומן. מה הבעיה בזה?", באתר TheMarker‏, 27 באוקטובר 2018 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
רשימת המתנה

רְשִׁימַת הַמְתָּנָה היא רשימה של אנשים הממתנים לקבלת שירות או טיפול, שאין אפשרות לקבלו מיד, בשל ביקוש העולה על ההיצע. רשימת המתנה מכילה את המידע האישי של הלקוחות או המשתמשים שטרם קיבלו שירות, תוך התחשבות בזכות לפרטיות. אם לא ניתן לשמור על רשימות המתנה מסיבות ארגוניות, ייווצרו תורים. רשימות המתנה נשמרות כחלק מניהול תהליכים עסקיים הן במגזר הפרטי והן במגזר הציבורי, ברגע שלא ניתן לשרת מיד את כל האנשים שזקוקים לשירות. מארגני רשימות ההמתנה אינם מחויבים לפעול לפי סדר הרשימה. המארגנים יכולים לקבוע את סדר העדיפויות לפי שיקול הדעת או קריטריונים שנקבעו מראש. חדר ההמתנה לרופא הוא יישום ארגוני של רשימת המתנה. מטופלים מתאספים בו עד שמגיע התור שלהם. בבתי חולים, סדר העדיפות מתבסס על מצב המטופלים, כאשר ניתוחים דחופים מבוצעים באופן מיידי, ואילו ניתוחים לא חיוניים נמצאים ברשימת המתנה. גורם שמגביל מאוד את רשימת ההמתנה בבתי החולים הוא מספר מיטות האשפוז. בתעופה אזרחית, רשימות המתנה הן רשימות נוסעים שנוצרו עבור חברות תעופה במהלך הרישום לטיסה, אשר נדרשים לוותר על הטיסה או לא להופיע. במקרה של סטנד ביי (אנ'), לאחר שזמן הרישום לטיסה הסתיים, חברות התעופה יכולות למכור במחיר נמוך או לתת מושב לנוסעים ללא הקצאת מושב שממתינים בשער העלייה למטוס. כאשר ישנו ביקוש גבוה למושבים בטיסה, רשאית חברת התעופה ליצור רשימת המתנה, כאשר לקוחות עם סטטוס נוסע מתמיד או עובדי חברת התעופה יכולים לקבל עדיפות. חדר ההמתנה בשדות תעופה, כמו חדר ההמתנה לרופא, הוא יישום ארגוני של רשימת המתנה. הנוסעים מתאספים בו עד שנקראים לעלות למטוס. עקרון השוויון הכללי חל על רשימות המתנה ציבוריות, כך שתתאפשר ביקורת שיפוטית על קיום רשימות ההמתנה. זה חל במיוחד על קבלה לאוניברסיטאות, קבלה לגני ילדים, תרומת איברים וכן לקבלת זיכיון. רשימה קצרה Johann-Matthias von der Schulenburg/Wolfgang Greiner, Gesundheitsökonomik, 2007, S. 78 (ארכיון) D J Worthington, Queuing Models for Hospital Waiting Lists, in: Journal of he Operational Research Society 38 (5), 1987, S. 414 Walter Linden (Hrsg.), Dr. Gablers Verkehrs-Lexikon, 1966, Sp. 1739 (ארכיון) BVerfG, Beschluss vom 3. April 1974, Az. 1 BvR 282/73; 1 BvR 305/73; - Bonus-Malus-Regelung VG München, Beschluss vom 4. Oktober 2010 Stellungnahme des Europäischen Datenschutzbeauftragten zum Vorschlag für eine Richtlinie des Europäischen Parlaments und des Rates über Qualitäts- und Sicherheitsstandards für zur Transplantation bestimmte menschliche Organe, ABl. C 192 vom 15. August 2009, S. 6–13
הר צ'דוויק

הר צ'דוויק או הר צ'אדוויק (באנגלית: Mount Chadwick) הוא הר סלעי חשוף מקרח, באזור חוף פנל של ארץ ויקטוריה שבאנטארקטיקה. גובהו של ההר 2,440 מטרים מעל פני הים. הר' צ'דוויק ממוקם 5 קילומטרים מזרחית - דרום-מזרחית מהר וולטון, (הר וולטון ממוקם ברכס נונאטאקי אאוטבק). הר צ'דוויק מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1959–1964. שמו של ההר ניתן לו על ידי הוועדה המייעצת לשמות אנטארקטיים של ארצות הברית. ההר נקרא על שמו של דן מ. צ'דוויק (Dan M. Chadwick), ששימש כמטאורולוג בתחנת הקוטב הדרומי (התחנה האנטארקטית אמונדסן-סקוט) בשנת 1968.
Rich Love

"Rich Love" הוא סינגל של להקת הפופ רוק האמריקאית ואן ריפאבליק והצמד המוזיקלי הנורווגי סיב. השיר נכתב על ידי ברנט קטצ'ל, סיב וראיין טדר, והופק על ידי סיב וראיין טדר. השיר יצא, על ידי חברות התקליטים מוזלי מיוזיק גרופ ואינטרסקופ רקורדס, ב-14 ביולי 2017. נכון ליולי 2022, השיר הושמע למעלה מ-289 מיליון פעמים בספוטיפיי. סברינה פינקלשטיין, מהמגזין בילבורד, אמרה כי השיר הוא שיר "טרופי חלק ואנרגטי". עוד אמרה כי: "ההתעסקות של ואן ריפאבליק במוזיקת דאנס יוצר ג'אם קיץ שאנחנו יכולים לעמוד מאחוריו". קתרינה ריס, מ-CelebMix, אמרה כי השיר "מדבק" ו-"מציג צד קצת שונה של ואן ריפאבליק". עוד אמרה כי השיר הוא "שיר ריקוד חלקלק [אשר] מתרחק [מה]סאונד ההמנוני" של ואן ריפאבליק. קרלי פאוול, מ-YourEDM, אמרה כי השיר הוא "עוד שיר מיינסטרים", ואמרה כי השיר "כמעט קליט מדי בזכות הרפרטואר של ואן ריפאבליק במוזיקת פופ ראויה ללהיט". עוד אמרה כי "כמעט ולא אפשרי לא לשיר אותו". אריק מאהל, מ-EDM Sauce, כתב כי השירה "מדהימה" ו-"חלקה כמשי וזורמת באופן טבעי עם העיבודים המדהימים", ואמר כי השיר "קליט" ו-"סולידי". בנוסף, הוא אמר כי יש דמיון בין השיר לרמיקס של סיב ל-"I Took a Pill in Ibiza" של מייק פוזנר, באומרו: "אין שום דבר רע בעניין הזה, אבל אנחנו רק יודעים שסיב יכול היה להביא קצת יותר." קווין אפזה, מ-Directlyrics, אמר כי השיר הוא שיר "פולק-פופ שמזכיר את אביצ'י", וכן שיר "מוזיקת דאנס אלקטרונית אינסטרומנטלי". בנוסף, הוא טען כי השיר "נשמע קצת גנרי בכללותו". הווידאו קליפ, שבוים על ידי אייזיק רנץ, יצא בערוץ היוטיוב של ואן ריפאבליק ב-29 בספטמבר 2017. נכון ליולי 2022, הווידאו קליפ נצפה למעלה מ-73 מיליון פעמים. מידע על הסינגל "Rich Love" באתר מיוזיק בריינז מידע על היצירה "Rich Love" באתר Discogs סרטון השיר "Rich Love" באתר יוטיוב מידע על השיר "Rich Love" באתר ספוטיפיי "Rich Love / OneRepublic TIDAL". Tidal. ארכיון מ-2022-07-30. נבדק ב-17 ביולי 2017. {{cite web}}: (עזרה) Rich Love, 2017-07-14, ארכיון מ-2022-07-30, נבדק ב-2022-07-30 Sabrina, Finkelstein (14 ביולי 2017). "OneRepublic & Seeb Feel the Vibes on New Track 'Rich Love': Listen". Billboard. ארכיון מ-2017-08-19. נבדק ב-17 ביולי 2017. {{cite news}}: (עזרה) Katrina, Rees (15 ביולי 2017). "OneRepublic team up with Seeb for new track 'Rich Love'". CelebMix. ארכיון מ-2017-08-06. נבדק ב-17 ביולי 2017. {{cite news}}: (עזרה) Karlie, Powell (14 ביולי 2017). "Seeb Teams Up with OneRepublic for Pleasing Pop Tune "Rich Love" [LISTEN]". YourEDM. ארכיון מ-2017-08-06. נבדק ב-17 ביולי 2017. {{cite news}}: (עזרה) Erik, Mahal (13 ביולי 2017). "Seeb Taps OneRepublic On New Single Which May Challenge Their 'Pill In Ibiza' Remix". EDM Sauce. ארכיון מ-2017-08-06. נבדק ב-17 ביולי 2017. {{cite news}}: (עזרה) Kevin, Apaza (14 ביולי 2017). "OneRepublic Release Seeb-Produced New Single "Rich Love": Stream". Directlyrics. ארכיון מ-2017-07-15. נבדק ב-17 ביולי 2017. {{cite news}}: (עזרה) OneRepublic, Seeb - Rich Love (Official Music Video), נבדק ב-2022-07-30 "Hot/Modern/AC > Future Releases". All Access Music Group. 18 בספטמבר 2017. ארכיון מ-2019-10-02. נבדק ב-19 באוגוסט 2017. {{cite web}}: (עזרה)
משה יהושע לנדא

רבי משה יהושע לנדא (ח' בניסן ה'תרפ"א, 16 באפריל 1921 – ה' באדר ה'תש"מ, 22 בפברואר 1980) היה מרבני חוג חזון איש, וראש ישיבת שאגת אריה. חיבר ספר בשם ישעות משה, וכן ספר 'דת משה ויהודית' על ענייני פאה נכרית. משה יהושע נולד בירושלים לרבי לוי יצחק חסיד צאנז. בצעירותו למד בישיבת עץ חיים, ונישא למלכה דינה לבית פרוש (בתו של רבי עקיבה פרוש). לאחר נישואיו התגורר בשכונת שערי חסד, כשהוא נמנה עם תלמידיו של הרב מטשעבין, וכן התיידד עם רבי שלמה זלמן אוירבך. כמו כן היה מקורב לרבי יצחק זאב סולובייצ'יק, כשלאחר פטירת החזון איש, הרבה לפקוד אותו. לנדא היה מתלמידיו הקרובים של החזון איש, והיה מקפיד לפקוד את ביתו אחת לשבוע, יחד עם תלמידים קרובים נוספים, דוגמת רבי חיים ברים, ורבי יהודה שפירא, תלמידים אלו נחשבו בעיני החזון איש שלא זכה לבנים, כבניו. היה נוהג לחזור לביתו בשבת, כשבמשך כל השבוע היה לומד מחוץ לביתו. תקופה מסוימת קבע לימודו בישיבת מיר, כשסביבו נוצרה חבורת לימוד. נפטר ביום ה' באדר ה'תש"מ ונקבר בהר הזיתים. כך תיאר רבי חיים ברים את יום פטירתו: "בעיקר מה שברצוני לספר להרבי הוא, שבליל פטירתו כבר לא היה יכול לדבר ל"ע, והוא נעשה מאוד סהרורי ושבור. ראו עליו שהוא רוצה משהו ואינו יכול לבטאו. רצו לתת לו לשתות והראה שאינו רוצה מה שרצו להציע לו. עד שעלה בדעת אחד לשואלו אולי הוא רוצה לחדש את הלבנה, והראה בנענוע ראשו שאכן זוהי כוונתו. ממש לא יאומן כי יסופר איך שהוציאו אותו על גבי מיטתו והחל לחדש את הלבנה, אמר מהחל ועד סוף הברכה 'מחדש חודשים', וכשהכניסוהו לביתו פרחה נשמתו ונסתלק, כאילו רצה לקבל פני אביהם שבשמים"… — 'המבשר תורני' ויקרא תשע"א במאמרו של י' הלר שימש כראש הכולל שבישיבת "שאגת אריה" בשכונת שערי חסד. נבחר כאחד מחברי מועצת השבעים של העדה החרדית, ואף שימש כיו"ר נאמני העדה החרדית. פרסם מעת לעת מאמרים ושירים בעיתון קול ישראל. אחיו, הוא הסופר בצלאל לנדוי. בנו, רבי יעקב אהרן לנדא (נפטר בי' בטבת ה'תשע"ט). לאחר פטירתו יצאו לאור כתביו וחידושיו בספר שנקרא "ישועות משה". ספריו ומאמריו רבי משה יהושע לנדא, ספר ישועות משה, באתר אוצר החכמה ספר דת משה ויהודית - הגאון רבי משה יהושע לנדא יברוב, צבי בן משה יצחק אהרן, מאמר מהגאון רבי משה יהושע לנדא, מעשה איש <תולדות החזון איש>, חלק ו, באתר אוצר החכמה אודותיו תיאור נדיר שנשמע מפי הגאון רבי חיים ברים זצ"ל על רעו הגאון רבי משה יהושע לנדא זצ"ל, באתר דרשו, ‏3 בינואר 2019 מגדולי ירושלים, הגאון הצדיק רבי משה יהושע לנדא, מהמוסף התורני של המבשר עש"ק ויקרא תשע"א, באתר אוצר החכמה באתר דרשו
ז'ראר ואן קלנברגה

ז'ראר ואן קלנברגה (בהולנדית: Gerard Van Caelenberge; נולד ב-6 בספטמבר 1952) הוא גנרל בלגי בדימוס אשר שימש כראש ההגנה (מקביל לרמטכ"ל) של הכוחות המזוינים של בלגיה, בין 2012–2016. קלנברגה נולד באנטוורפן ב-6 בספטמבר 1952. הוא למד בקולג' סן מישל בבריסל, ולאחר מכן בבית הספר המלכותי לצוערים בליר. ב-1970 הוא החל ללמוד באקדמיה הצבאית המלכותית של הצבא הבלגי ועבר הכשרה כטייס קרבי. הוא סיים את לימודיו ב-1975. הוא הוכשר בשימוש במטוסים שונים ולמד בבתי ספר צבאיים בבריטניה ובאקדמיית נאט"ו להגנה ברומא. בין 2001–2002 הוא פיקד על חיל האוויר הטקטי ה-10 לפני שהועבר למטה הכללי ומונה לסגן ראש אגף המבצעים. בין 2005–2006 שימש כשלישו הצבאי של אלברט השני, מלך הבלגים. לאחר מכן שימש כמפקד חיל האוויר הבלגי עד 2008. במקביל הוא שימש גם כמפקד קבוצת הקרב האירופית. ב-29 במרץ 2012 הוא מונה לראש ההגנה (מקביל לרמטכ"ל) וכיהן בתפקיד עד 13 ביולי 2016. מדיה וקבצים בנושא ז'ראר ואן קלנברגה בוויקישיתוף ז'ראר ואן קלנברגה באתר הצבא הבלגי ז'ראר ואן קלנברגה באתר נאט"ו
מורטן בסקואו

מורטן בסקואו (בדנית: Morten Bødskov נולד ב-1 במאי 1970) הוא פוליטיקאי דני מהמפלגה הסוציאל-דמוקרטית אשר שימש כשר המשפטים בין 2011–2013, כשר המיסוי בין 2019–2022, כשר ההגנה במהלך שנת 2022, וכיום משמש כשר העסקים. בסקואו נולד בקארופ ב-1 במאי 1970. מגיל צעיר הוא גילה עניין בפוליטיקה, ובגיל 15 הצטרף לנוער הסוציאל-דמוקרטי של דנמרק. הוא המשיך לפעול בארגון במשך שנים רבות, עד שב-1996 הפך לנשיא הארגון. ב-2001 נבחר לפולקטינג מטעם מחוז הבחירה של קופנהגן. ב-2005 הוא מונה בידי מנהיגת הסוציאל-דמוקרטים הלה ת'ורנינג שמידט לסגן יו"ר הסיעה בפולקטינג. ב-2007 נבחר לפולקטינג מטעם מחוז הבחירה של קופנהגן רבתי ומאז המשיך להיבחר ברציפות עד ימינו. ב-3 באוקטובר 2011 מונה לשר המשפטים בממשלתה של ת'ורנינג שמידט. הוא כיהן בתפקיד עד 11 בדצמבר 2013. בתקופתו הוא פעל להילחם בכנופיות האופנוענים בדנמרק. לאחר שהתגלה כי הסתיר פרטים מוועדת המשפט של הפולקטינג, הוא נאלץ לפרוש מתפקידו. ב-27 ביוני 2019 הוא מונה לשר המיסוי בממשלתה של מדה פרדריקסן. ב-4 בפברואר 2022 הוא הועבר לשמש כשר ההגנה בממשלתה השנייה של פרדריקסן. ב-15 בדצמבר של אותה שנה הוא הועבר להיות שר העסקים. מדיה וקבצים בנושא מורטן בסקואו בוויקישיתוף מורטן בסקואו, ברשת החברתית אקס (טוויטר) מורטן בסקואו באתר הפולקטינג
1973 בקולנוע

ערך מורחב – 1973 "מגרש השדים" "העוקץ" "אמריקן גרפיטי" "חיה ותן למות" "ישו כוכב עליון" "כך היינו" "גברים במלכודת" הסרט הטוב ביותר: "העוקץ" הבמאי הטוב ביותר: ג'ורג' רוי היל ("העוקץ") השחקן הטוב ביותר: ג'ק למון ("להציל את הנמר") השחקנית הטובה ביותר: גלנדה ג'קסון ("מגע של מעמד") 14 באפריל – אדריאן ברודי, שחקן קולנוע אמריקאי יהודי, זוכה פרס האוסקר 15 ביוני – ניל פטריק האריס, שחקן קולנוע אמריקאי 21 ביוני – ג'ולייט לואיס, שחקנית קולנוע אמריקאית 3 ביולי – פטריק וילסון, שחקן אמריקאי 26 ביולי – קייט בקינסייל, שחקנית קולנוע אמריקאית 6 באוגוסט – ורה פרמיגה, שחקנית אמריקאית 22 באוגוסט – קריסטן ויג, שחקנית וקומיקאית אמריקאית 12 בספטמבר – פול ווקר, שחקן אמריקאי (נהרג ב-2013) 26 בינואר – אדוארד ג'. רובינסון, שחקן 15 בפברואר – טים הולט, שחקן 22 בפברואר – קאטינה פאקסינו, שחקנית 10 במרץ – רוברט סיודמאק, במאי 26 במרץ – נואל קאוורד, שחקן, מחזאי ומלחין של מוזיקה פופולרית 26 באפריל – אירנה ריאן, שחקנית 11 במאי – לקס בארקר, שחקן 23 ביוני – פיי הולדן, שחקנית 2 ביולי – בטי גרייבל, שחקנית 6 ביולי – ג'ו בראון, שחקן 7 ביולי – ורוניקה לייק, שחקנית 11 ביולי – רוברט ריאן, שחקן 12 ביולי – לון צ'ייני (הבן), שחקן 18 ביולי – ג'ק הוקינס, שחקן 20 ביולי – ברוס לי, שחקן ואמן וו-שו 10 באוגוסט – דאגלאס קנדי, שחקן 16 באוגוסט – וידה-אן בורג, שחקנית 22 באוגוסט – לואיז האף, שחקנית 13 בספטמבר – בטי פילד, שחקנית 21 בספטמבר – דיאנה סאנדס, שחקנית 26 בספטמבר – אנה מניאני, שחקנית 16 באוקטובר – ג'ין קרופה - מוזיקאי ושחקן 25 באוקטובר – קליאו מור, שחקנית 23 בנובמבר – ססואה היאוואקה, שחקן 23 בנובמבר – קלייר דוד, שחקנית 23 בנובמבר – קונסטנס טלמג', שחקנית 25 בנובמבר – לורנס הארווי, שחקן 26 בדצמבר – ויליאם היינס, שחקן "הפרפר" "הדרקון" "סרפיקו" "ישנוני" "תמונות מחיי נישואין" "שבילי הזעם" "לילה אמריקני" "הרפתקאותיו של רבי יעקב" "קזבלן" 1972 בקולנוע 1973 1974 בקולנוע שנים בקולנוע סרט קולנוע מדיה וקבצים בנושא 1973 בקולנוע בוויקישיתוף שנת 1973 במסד-הנתונים הקולנועיים IMDb
קארן הקרופ

קארן אנג'לו הקרופ (בדנית: Karen Angelo Hækkerup נולדה ב-12 ביוני 1974) היא פוליטיקאית דנית מהמפלגה הסוציאל-דמוקרטית אשר שימשה כשרת הרווחה והשילוב, שרת המזון, החקלאות והדיג ושרת המשפטים. הקרופ נולדה בהילרוד ב-12 ביוני 1974. היא למדה היסטוריה באוניברסיטת אודנסה, ובשנת 2000 השלימה תואר ראשון במדעי המדינה באוניברסיטת קופנהגן. באותה שנה נישאה לאולה הקרופ, אזרח נורווגי שבהמשך הפך לחבר הסטורטינג הנורווגי. יש להם שלושה ילדים והם מתגוררים בדראגר שבדנמרק. בשנת 2005 נבחרה הקרופ לראשונה לפרלמנט הדני מטעם מחוז הבחירה טארנבי. ב-3 באוקטובר 2011 היא מונתה לשרת הרווחה והשילוב בממשלתה של הלה ת'ורנינג שמידט. לקראת סוף דרכה של הממשלה, ב-9 באוגוסט 2013, מונתה לשרת המזון, החקלאות והדיג, עד הקמתה של ממשלת תו'רנינג השנייה ב-12 בדצמבר 2013, אז מונתה לשרת המשפטים. ב-10 באוקטובר 2014 פרשה במפתיע מהתפקיד והפכה למנהלת חברת הלובינג Landbrug & Fødevarer. ב-1 באוקטובר 2018 פרשה מהנהלת החברה. ב-2019 מונתה למזכירת UNICEF בדנמרק. מדיה וקבצים בנושא קארן הקרופ בוויקישיתוף קארן הקרופ, ברשת החברתית אקס (טוויטר) קארן הקרופ באתר הפולקטינג
בנדיקטה קיאר

בנדיקטה קיאר (בדנית: Benedikte Kiær נולדה ב-10 בדצמבר 1969) היא פוליטיקאית דנית ממפלגת העם השמרנית אשר שימשה כשרת הרווחה בממשלתו של לארס לקה ראסמוסן. משמשת כיום כראש עיריית הלסינור. קיאר נולדה בגנטופטה ב-10 בדצמבר 1969 ולמדה תקשורת באוניברסיטת קופנהגן. היא שימשה כיועצת תקשורת במספר חברות, ובמקביל החלה לטפח קריירה פוליטית במסגרת מפלגת העם השמרנית. ב-2006 נבחרה כחברה במועצת מחוז הבירה, וב-2010 נבחרה למועצת העיר הלסינור. היא ניסתה שלוש פעמים להיבחר לפולקטינג בשלושה מחוזות בחירה שונים, אולם לא הצליחה להיבחר. ב-23 בפברואר 2010 היא מונתה לשרת הרווחה וכיהנה בתפקיד עד 3 באוקטובר 2011. באותה שנה היא הצליחה להיבחר לראשונה לפולקטינג, ובמקביל מונתה לדוברת מפלגת העם השמרנית. ב-27 ביוני 2012 היא הודיעה על מועמדותה לראשות עיריית הלסינור מטעם השמרנים. בעזרת מהלך פוליטי, היא הצליחה להוביל להדחתו של ראש העיר המכהן פר טארסבול, וב-1 בינואר 2014 נכנסה ללשכתו. במקביל היא התפטרה מחברותה בפולקטינג. אתר האינטרנט הרשמי של בנדיקטה קיאר (בדנית) מדיה וקבצים בנושא בנדיקטה קיאר בוויקישיתוף בנדיקטה קיאר, ברשת החברתית אקס (טוויטר) בנדיקטה קיאר, הבלוג הרשמי בנדיקטה קיאר באתר הפולקטינג
נואה קרופורד

נואה קיילב קרופורד (באנגלית: Noah Caleb Crawford; נולד ב-13 באוקטובר 1994) הוא שחקן וזמר אמריקאי. הוא התפרסם הדל תפקידו כארל היקי בצעירותו בסדרה "קוראים לי ארל" (2005–2009) ברשת NBC, ולאחר מכן בתור נלסון בקסטר, אחת הדמויות הראשיות בסדרה "המדריך לרוק" (2012) בניקלודיאון. קרופורד נולד באוקלהומה סיטי, אוקלהומה; בנם של ריצ' קרפורד, בעליו של חנות לחיות מחמד ושל ג'ניפר קרופורד. יש לו שלוש אחיות צעירות יותר: האנה, אוליביה ובלה, ואחות גדולה לינדזי שמתגוררת בנורמן, אוקלהומה עם בעלה ג'וש ובתם. הוא התחיל שיעורי משחק באוקלהומה כשהיה רק בן 5. מ-2005 עד 2009, כשהוא בן עשר, הוא שיחק בסדרת הטלוויזיה "קוראים לי ארל" מבית רשת NBC, שעליו היה מועמד לפרס האמן הצעיר ב-2007. לאחר מכן בשנת 2008 דיבב את קול הדמות ג'יימס רוג'רס (הבן של קפטן אמריקה והאלמנה השחורה) בסרט שייצא ישירות לווידאו "הנוקמים: דור ההמשך" כחלק מסדרת הסרטים "Marvel Animated Features". בנוסף, שיחק בתפקיד אורח בסדרות הטלוויזיה "שני מלכים" ו"טרו ג'קסון" . בשנת 2012, קרופורד שיחק בתפקיד נלסון בקסטר בסיטקום של ניקלודיאון "המדריך לרוק" ששודרה במשך עונה אחת. נואה קרופורד, ברשת החברתית אקס (טוויטר) נואה קרופורד, ברשת החברתית אינסטגרם נואה קרופורד, במסד הנתונים הקולנועיים IMDb (באנגלית) "28th Annual Young Artist Awards". YoungArtistAwards.org. "How to Rock - Press Site - Bios - Noah Crawford". בינואר 2012. אורכב מ-המקור ב-4 באוקטובר 2013. {{cite web}}: (עזרה)
לב שטרנברג

לב שטרנברג (ברוסית: Лев Ште́рнберг;‏ 3 במאי 1861 – 14 באוגוסט 1927) היה אתנוגרף רוסי וסובייטי ממוצא יהודי, אשר בין השנים 1889 עד 1897 חקר את הילידים באזור סחלין ובסיביר עבור המוזיאון האמריקאי להיסטוריה של הטבע, בעיר ניו יורק. שטרנברג התמחה בפיזיקה ומתמטיקה באוניברסיטת סנט פטרבורג. מאוחר יותר הוא התמחה במשפטים באוניברסיטת נובורוזיסק. הוא היה פעיל שהצטרף ל-Narodnaya Volya נרודניה ווליה וערך את הפרסומים שלהם הוא לא היה מרקסיסט אך הוא נעצר על ידי השלטונות הרוסיים ב-27 באפריל 1886 בגין השתתפות בנרודניה ווליה שהוכרזה כארגון טרור אנטי-צארי. הוא שהה שלוש שנים בכלא באודסה. לאחר מכן הוגלה למושבת העונשין בסחלין לעונש של עשר שנות מאסר. הוא גורש מאודסה על הסירה פטרבורג ב-19 במרץ 1889, והגיע לנמל אלכסנדרובסק, סחלין, ב-19 במאי 1889. שטרנברג העסיק את הרשויות בשל פעילותו בכל הנוגע לזכויות אסירים וכן בזכויות הילידים. השלטונות שלחו אותו לקהילה הנידחת של ויאכטו, 100 ק"מ צפונית לפורט אלכסנדרובסק, שם החל לראשונה בעבודת השדה האתנוגרפית שלו על השבטים הילידים. הוא חזר לביתו אך הוחזק במעצר בית שנים נוספות. לב שטרנברג היה דמות רוסית חשובה בתחום האנתרופולוגיה החדשה. שטרנברג, בסיועו של ולדימיר בוגוראז, ארגן את המרכז האתנוגרפי הרוסי הראשון באוניברסיטת סנט פטרסבורג, לאחר המהפכה הרוסית ב-1917. מדיה וקבצים בנושא לב שטרנברג בוויקישיתוף לב שטרנברג, באתר "Find a Grave" (באנגלית) Памяти Л. Я. Штернберга, 1861-1927, Vol. 7 of Очерки по истории знаний (Изд-во Академии наук СССР, 1930), p. 7. American Museum of Natural History Division of Anthropology Archives. http://anthro.amnh.org/. New York, New York Shternberg, Lev Iakovlevich and Bruce Grant. (1999) The Social Organization of the Gilyak. New York: American Museum of Natural History. Seattle: University of Washington Press 280p. ISBN 0-295-97799-X Штернберг, Лев Яковлевич — Большая биографическая энциклопедия, Gufo.me (ברוסית) Merriam-Webster (1995) Merriam-Webster's Biographical Dictionary; 1st edition. Merriam-Webster. 1184p